2015. április 24–én benyújtott kereset – ZZ és társai kontra EGSZB
(F-66/15. sz. ügy)
Az eljárás nyelve: francia
Felek
Felperesek: ZZ és társai (képviselők: S. Orlandi és T. Martin ügyvédek)
Alperes: Európai Gazdasági és Szociális Bizottság (EGSZB)
A jogvita tárgya és leírása
A dániai lakóhelyű felperesek nyugdíjára alkalmazandó korrekciós együttható csökkentésére vonatkozó, a felperesek 2014. júniusi nyugdíjkimutatásaiba foglalt határozatok megsemmisítése, továbbá a megtámadott határozat indokolásában szereplő, egymástól eltérő és ellentmondásos információk miatt állítólag keletkezett nem vagyoni károk megtérítése.
Kereseti kérelmek
a Közszolgálati Törvényszék semmisítse meg a 2014. júniusi nyugdíjkimutatásokba foglalt azon határozatokat, amelyekkel a felperesek nyugdíjára alkalmazandó korrekciós együtthatót 2014. január 1-jétől lecsökkentették;a Közszolgálati Törvényszék kötelezze az EGSZB-t a költségek viselésére, valamint az okozott nem vagyoni kár megtérítéseként egy méltányosan megállapított összeg megfizetésére.